
76.  AARGANG 


BERED  EDER  FOR  KRISTI  ANDET  KOMME. 

Tale  af  Kirkens  præsiderende  Biskop  Sylvester  Q.  Cannon. 


Jeg  forstaar,  mine  Brødre  og  Søstre,  at  Tiden  er  kort  og 
meget  kostbar  i  denne  Eftermiddag.  Jeg  har  glædet  mig  med 
eder  i  at  høre  disse  Vidnesbyrd,  der  har  været  udtalt,  og  de 
Instruktioner,  vi  har  modtaget  igennem  denne  Konference;  thi 
de  har  været  sande,  og  for  Kirkens  Medlemmers  Velfærd  saa- 
vel  som  for  den  hele  Menneskeslægts,  Jeg  glæder  mig  over  det 
Faktum,  at  vi  lever  i  denne  Uddeling,  om  hvilken  der  i  Kon- 
ferencens Møder  har  været  talt  saa  hyppigt  —  denne  Tidernes 
Fyldes  Husholdning,  den  sidste  store  evangeliske  Uddeling, 
som  Herren  har  at  give.  Denne  Uddeling  har  der  i  de  forbi- 
gangne Dage  været  skuet  hen  imod.  Apostelen  Paulus  om- 
taler den  Tid,  da  Herren  skal  samle  alt  i  Kristo,  baade  det, 
der  er  i  Himmelen,  og  det,  som  er  paa  Jorden.  Vi  lever  i  Ti- 
den, forud  for  Frelserens  Genkomst,  da  vor  Herre  Jesus  Kri- 
stus skal  regere  paa  Jorden  i  Fred  og  i  Herlighed.  Han  kom 
her  for  nitten  Hundrede  Aar  siden  for  i  al  Ydmyghed  at  fuld- 
byrde det  Forsoningsarbejde,  han  var  bestemt  til  at  udføre. 

Vi  er  bleven  fortalt,  at  Historien  gentager  sig  selv.  Det 
synes  mig,  at  der  er  en  Sammenligning  mellem  denne  Ud- 
deling, der  fandt  Sted  i  Midten  af  Tiden,  og  den  nærværende 
med  den  Forstaaelse,  at  Frelseren  havde  en  Forlober  i  Johan- 
nes den  Døber,  der  beredte  Vejen  for  hans  Komme.  I  denne 
Uddeling  har  der  ogsaa  været  en  Forløber;  ikke  en,  der  skulde 
berede  Vejen  direkte  for  Frelseren,  men  en,  som  skulde  be- 
rede Vejen  for  Grundlæggelsen  af  denne  Uddeling,  at  Værket 
maa  vokse,  saa  Herrens  Hensigter  kan  blive  udført  med 
Hensyn  til  Forberedelserne  til  hans  store  Komme,  naar  han 
skal  komme  og  regere  gennem  de  tusinde  Aar.  Jeg  glæder 
mig  over  det,  der  er  bleven  gengivet  i  denne  Uddeling,  nemlig 
den  guddommelige  Autoritet,  hvilken  Profeten  Joseph  Smith 
modtog,  —  denne  Autoritet,  som  havde  været  borte  fra  Jor- 
den i  mange  hundrede  Aar.  Efter  Uddelingen  i  Midten  af  Ti- 
den, og  efter  at  Apostelen  havde  udført  et  Arbejde  med  at  for- 
kynde Evangeliet,  var  der  mange  af  de  Mænd  og  Kvinder,  der 
havde  modtaget  Evangeliet,  som  gradvis  faldt  fra  Sandheden, 
og  Autoriteten  blev  tabt,  som  Profeten  Esaias  siger:  »Landet 
er  besmittet  for  dets  Indbyggeres  Skyld;  thi  de  har  overtraadt 
Lovene,  forvendt  Ordinancerne  og  gjort  den  evige  Pagt  til 
intet.« 

Saaledes  var  Forholdene  i  den  mørke  Tidsalder,  Hundreder 
af  Aar  tilbage,  som  dog  begyndte  at  dages  ved  Reformations- 
tiden.  Menneskene  begyndte  da  at  skue  frem  mod  den  Tid, 
da  Sandheden  og  Evangeliets  Fylde  skulde  komme  til  Jorden. 
Der  kommer  til  min  Erindring  en  Beretning  fra  Aarene  om>- 
kring  1600,  som  blev  given  af  en  Mand,  der  var  Leder  af  Pu- 
ritanerne, som  kom  til  Amerika.  Det  siges  i  denne,  at  John 
Robinson,  der  var  Præst  hos  Pilgrimmene  og  var  en  gammel 
Mand  af  barnlig  Natur  og  med  stor  Fantasi,  sagde  til  dem, 
da  de  drog  af  Sted  fra  Holland:  »Dersom  Gud  aabenbarer 
nogen  Ting  til  os  ved  noget  andet  Middel,  da  gør  eder  færdig 
til  at  modtage  det,  ligesom  vi  altid  har  været  villig  til  at  mod- 
tage enhver  Sandhed  ved  hans  Tjeneste,  for  han  var  sikker 

paa,  al  Herren  havde  mere  Sandhed  at  frembringe  fra  hans 
hellige  Ord.« 

Der'  var  mange  af  disse  Folk,  der  skuede  frem  mod  den 
Tid,  da  Evangeliet  skulde  blive  gengivet.  Og  da  det  kom,  og 
Missionærer  blev  udsendt  til  de  forskellige  Dele  af  Verden, 
var  der  i  England  hele  Kommuner  eller  Menigheder,  der  var 
forberedt  til  at  modtage  Sandheden  i  dens  Fylde.  Jeg  glæder 
mig  over,  at  den  guddommelige  Autoritet,  Guds  Sons  Præste- 
domme er  blevet  gengivet,  ved  hvilket  enhver  Mand,  som  er 
forberedt,  og  som  er  værdig  og  søger  at  leve  i  Henhold  til 
Evangeliets  Principper,  kan  nyde  det  Privilegium  at  mod- 
tage denne  Magt  og  arbejde  for  Kirkens  Velfærd,  for  Ud- 
bredelse af  Evangeliet  og  bringe  alle  Ting  tilsammen  i  Kri- 
stus for  Fuldbyrdelse  af  hans  Hensigter. 

Jeg  er  glad,  at  vi  besidder  Sandheden  med  Hensyn  til  gud- 
dommelig Autoritet,  hvilket  er  meget  forskelligt  fra  den,  som 
er  antaget  af  Verdens  Præster,  ligeledes,  at  Herren  har  givet 
os  Anledning  til,  at  vi,  ligesom  i  tidligere  Uddelinger,  kan 
blive  beskikket  til  at  arbejde  for  andres  Salighed.  Jeg  glæder 
mig  over,  al  Kirkens  Ledere,  som  siden  Kirkens  Organisation 
har  haft  Ansvaret  og  som  Vægtere  paa  Taarnet  har  sogt  at 
forklare  Guds  Ord  og  Vilje  og  advaret  Folket,  og  at  denne 
Advarsel  er  bleven  bragt  fra  dem  til  andre,  som  indehaver 
Pnvstedommet,  og  fra  dem  til  andre  igen,  hvorved  Folket  er 
bleven  opbygget  og  styrket  samt  sat  i  Stand  til  at  værge  sig 
imod  Fristelser  og  det  Onde.  Om  hele  Verden  vilde  antage 
disse  Sandheder,  om  hele  Verden  vilde  modtage  Advarslerne 
med  Hensyn  til  det  Onde,  der  eksisterer,  og  vil  modtage  Vis- 
dom og  være  villig  til  at  modtage  og  følge  disse  Instruktioner, 
som  kommer  til  dem,  eller  vil  komme  til  dem,  da  vil  Verden 
blive  meget  bedre  og  vil  hurtigere  blive  moden  for  Menneske- 
nes Søns  Komme. 

Herren  kan  give  os  Lys,  blot  vi  vil  modtaget  det.  Kun  naar 
vi  aabner  Vinduerne  og  Dørene  i  vore  Huse,  kan  Sollyset 
komme  ind  og  derved  rense  og  styrke  samt  bringe  Lys  og  Liv 

til  dette  Hus  og  derved  bortfjerne  Usundheden.  Og  saaledes 
bor  vi  holde  vore  Sjæles  Vinduer  og  Døre  aabne,  saa 
Sandheden  gennem  den  Helligaand  kan  komme  ind  og  styrke 
og  udvikle  os  og  give  os  mere  aandelig  Sundhed.  Dette  er 
Budskabet,  som  Kirkens  Autoriteter  har  haft  og  har  i  Dag  at 
bringe  til  alle  Folk,  ikke  alene  til  de  Sidste  Dages  Hellige, 
men  til  hele  Menneskeheden,  at  dersom  de  vil  modstaa  Fristel- 
serne og  overkomme  det  Onde,  om  de  vil  antage  og  adlyde 
Evangeliet,  skal  de  tiltage  i  Sandhed  og  Kundskab,  og  de  skal 
udvikle  sig  i  alt,  der  vil  gøre  dem  til  bedre  Mænd  og  Kvinder, 
de  skal  tiltage  i  Kærlighedens  Aand  til  deres  Medmennesker 
og  nyde  en  sand  Glæde  og  forberedes  til  at  mode  Herren. 

Jeg  beder,  at  Herren  vil  hjælpe  enhver  af  os  til  at  forstaa 
den  Anledning,  vi  har  til  at  lytte  til  de  Instruktioner,  der 
gives  os;  thi  de  er  for  vort  eget  Bedste,  ikke  for  nogen  andens. 
Enhver  af  Herrens  Befalinger  er  for  vor  Fremgang  og  Vækst. 
Herren  vil  fremskynde  Tiden  og  udvikle  os  i  Aanden,  hvor- 
ved vi  vil  blive  i  Stand  til  at  leve,  som  om  vi  var  af  eet 
Hjerte  og  eet  Sind.  Maa  Tiden  snart  komme,  da  vi  maa  blive 
forenet  i  Kærlighed,  Fred  og  Glæde,  jeg  beder  i  Jesu  Kristi 
Navn,  Amen. 


EN  MÆRKVÆRDIG  TILDRAGELSE 

Fra  Ældste  Geo.  William  Thulin  i  Drammen  har  vi  mod- 
taget følgende  vedrørende  Helbredelse  ved  Guds  Kraft,  hvil- 
ken har  fundet  Sted  i  Drammen  for  en  Tid  siden. 

Ældste  Thulin  skriver: 

En  herboende  Mand,  Johannes  Sukkestad,  som  i  lang  Tid 
havde  undersøgt  vore  Lærdomme  og  var  kommen  til  den  For- 
staaelse,  at  disse  var  i  Overensstemmelse  med  Evangeliets 
Sandheder,  men,  skønt  opmuntret  dertil  af  Ældsterne,  syntes 
han  alligevel  ikke  at  kunne  vise  Lydighed  dertil.  Tiden  kom, 
da  Herren  lagde  sin  tugtende  Haand  paa  ham,  han  blev  syg 

og  syntes  at  være  Døden  nær,  hvorfor  han  fremsatte  Ønsket 
om  at  blive  salvet  af  Ældsterne.  Min  Medarbejder,  Ældste 
John  W.  Olsen,  og  jeg  gik  til  hans  Hjem,  hvor  vi  fandt  ham 
lidende  og  i  store  Smerter.  Efter  hans  Ønske  salvede  vi  ham 
med  Olie  i  Herrens  Navn,  og  med  den  Myndighed,  som  er  lagt 
i  Præstedømmet,  bød  vi  Sygdommen  forlade  hans  Legeme. 
Efter  Handlingens  Udførelse  satte  han  sig  straks  op  i  Sengen 
og  begyndte  at  tale  med  os  sigende:  »Jeg  tror  ikke,  jeg  kan 
leve  at  se  den  næste  Dag.«  Vi  sagde  til  ham,  dersom  han  vilde 
love  Herren,  naar  han  blev  rask,  at  vise  Lydighed  til  Evan- 
geliet ved  at  blive  døbt,  da  vilde  Herren  velsigne  ham  med 
Helbred,  hvilket  han  lovede.  Den  næste  Dag,  da  jeg  gik  for 
at  se  til  ham,  fandt  jeg  til  min  store  Overraskelse  ham  ar- 
bejdende i  Gaarden.  Jeg  opmuntrede  ham  da  til  at  ihukomme 
sit  Løfte  til  Herren  og  tilføjede,  at  Herren  lader  sig  ikke 
spotte,  han  kan  tage  Deres  Liv  naar  som  helst,  hvorved  De 
vil  misle  den  Anledning,  De  nu  har  til  at  adlyde  hans  Bud, 
som  De  har  lovet.  Vor  Ven  syntes  at  forglemme  sit  Løfte,  han 
viste  ingen  Trang  til  at  annamme  Evangeliet  og  derved  blive 
Medlem  af  Jesu  Kristi  Kirke. 

Til  min  store  Forundring  blev  jeg  nogle  Dage  efter  over- 
rasket ved  at  hore,  at  vor  Ven  i  en  dødelig  Tilstand  var  bragt 
paa  Hospitalet  og  ikke  alene  dette,  men  han  var  lagt  ind  paa 
en  Stue,  som  almindeligt  kaldes  for  Dødsværelset,  thi  Lægen 
og  Sygeplejersken  havde  sagt  til  hans  Hustru,  at  han  vilde 
dø  i  Løbet  af  Natten,  hvorfor  det  blev  tilladt  hende  at  være 
hos  ham.  Hans  Hustru,  der  var  meget  bedrøvet,  kom  til  os  og 
bad  os  om  at  salve  hendes  Mand.  Ældste  John  W.  Olsen  og 
jeg  gik  til  Hospitalet,  hvor  vi  fandt  den  syge  i  en  sørgelig  Stil- 
ling; men  efter  Ønske  salvede  vi  ham  atter  og  bød  i  Herrens 
Navn  Sygdommen  forlade  ham.  Han  blev  straks  bedre  og 
kunde  tale  lidt  med  os.  Da  Lægen  sammen  med  Sygeplejer- 
sken kom  ind  i  Værelset  om  Morgenen  og  forventede  at  finde 
ham  død,  fandt  de  ham  til  deres  store  Overraskelse  ilive,  og 
efter  en  Undersøgelse  konstateredes  det  yderligere,  at  Syg- 

dommen  havde  forladt  ham;  hvorfor  han  blev  indlagt  paa  en 
anden  Stue  og  fik  Tilladelse  til  at  spise,  hvad  han  ønskede. 
Dagen  efter  besogte  vi  den  syge,  som  var  meget  glad  ved  at 
se  os,  vi  samtalede  om,  hvorledes  Herren  atter  havde  sparet 
hans  Liv,  og  jeg  opmuntrede  ham  igen  til  at  ihukomme  sit 
Løfte  til  Gud  og  sagde,  dersom  han  vilde  gore  dette,  da  skulde 
han  atter  genvinde  sit  Helbred.  Vor  Ven  havde  nu  faaet  For- 
staaelsen  af,  at  der  var  en  højere  Magt,  som  havde  sparet 
hans  Liv,  og  besluttede  nu  at  gøre  Alvor  af  at  holde  sit  Løfte 
til  Gud  om  at  blive  et  Medlem  af  Jesu  Kristi  Kirke  ved  Daab, 
saa  snart  det  kunde  lade  sig  gøre. 

Sidste  Høstkonference  blev  Johannes  Sukkestad  tilligemed 
hans  Hustru  dobt  i  Oslo.  En  Maanedstid  før  var  deres  Datter 
blevet  døbt.  De  er  alle  lykkelige  og  glade  ved  at  have  adlydt 
Kristi  Bud  og  derved  antaget  Evangeliet,  og  de  er  meget  tak- 
nemmelige til  Herren  for,  hvad  han  har  gjort  for  dem,  og 
grunder  daglig  paa,  hvad  Herren  onsker  af  dem  for  at  hjælpe 
til  at  fremme  hans  Sag.  Det  er  ligeledes  en  Glæde  for  os  Mis- 
sionærer at  erfare,  hvorledes  Herren  har  staaet  bag  ved  vore 
Ord,  og  at  vi  derved  har  set  hans  Anerkendelse  af  hans  ringe 
Tjeneres  Arbejde  og  tillige  erfaret  den  store  Naade  og  Lang- 
modighed, han  udviser  mod  sine  Børn. 

Jeg  haaber,  denne  lille  Beretning  kan  være  til  Opmuntring 
for  andre,  at  de  derigennem  kan  lære  at  kende  den  Kraft, 
der  udgaar  fra  Gud  gennem  hans  ringe  Tjenere,  thi  han  alene 
tilkommer  Æren.  Ældste  Geo.  William  Thulin, 

Veberggaten  4,  Drammen,  Norge. 


JULEN  NÆRMER  SIG. 

Et  Aar  er  igen  henrundet,  og  vi  staar  paany  foran  Jule- 
højtiden, den  velkomne  Gæst  med  de  mange  kære  Minder, 
af  hvilke  nogle  gaar  helt  tilbage  til  Barndomshjemmet.  Julen 

er  den  Højtid,  der  i  den  almindelige  kristne  Verden  er  anset 
for  den  største  og  fejres  til  Minde  om  vor  Frelsers  Fødsel, 
han,  som  var  forud  bestemt  til  at  overvinde  Døden  og  aabne 
Himmelens  Porte  for  alle  Guds  Børn.  Julen  er  den  Højtid, 
der  fremfor  alle  andre  Højtider  i  en  udstrakt  Grad  opvækker 
Menneskenes  Kærlighed  til  hverandre.  Paa  den  Tid  ihu- 
kommes mere  Herrens  Inddeling  af  de  ti  Bud  i  de  to  store 
Bud,  af  hvilke  det  første  lyder:  »Du  skal  elske  Herren  din 
Gud  med  hele  dit  Hjerte  og  med  hele  din  Sjæl  og  med  hele 
dit  Sind.«  Det  andet  lyder:  »Du  skal  elske  din  Næste  som 
dig  selv.« 

Dersom  vi  Mennesker  ikke  alene  vilde  ihukomme  disse  to 
Bud,  men  ogsaa  gore  derefter,  da  vilde  alle  Guds  Børn  paa 
Jorden  have  alt  det,  de  trænger  til;  ingen  behøvede  at  lide 
Mangel,  alle  kunde  glædes  og  frydes  med  hverandre,  og  der 
vilde  være  Kærlighed  og  Fred  blandt  Menneskene.  Men  hvor- 
mange  er  der,  som  er  villig  til  at  adlyde  Herrens  Befalinger 
og  paatage  sig  Jesu  Kristi  Navn? 

Ingen  Tid  er  mere  passende  at  udrække  vor  Haand  og 
hjælpe  vore  værdige  trængende  Medmennesker  saa  langt,  som 
vor  Evne  rækker,  end  netop  i  den  Tid,  da  vi  fejrer  hans 
Fødsel,  som  kom  til  Verden  i  saa  fattige  Kaar  og  under  saa 
fornedrende  Omstændigheder,  som  hengav  sit  Liv  for  sine 
Medmennesker  og  led  det,  som  intet  Menneske  har  lidt,  og 
som,  endog  da  han  hængte  paa  Korset,  var  i  Stand  til  at  sige 
til  dem,  der  havde  korsfæstet  ham:  »Fader,  forlad  dem,  thi 
de  vide  ikke,  hvad  de  gør.«  Han  havde  underkastet  sig  alle 
Guds  Love,  adlydt  Evangeliets  Principper  og  var  et  fuld- 
komment Mønster  til  Efterlevelse  for  enhver. 

Omendskont  vi  som  Medlemmer  af  Jesu  Kristi  Kirke  ikke 
tror,  at  Juletiden  er  den  Tid  paa  Aaret,  da  vor  Frelser  blev 
fodt,  saa  kan  vi  dog  alligevel  paa  passende  Maade  deltage  i 
Mindehøjtiden  og  med  Taknemmelighed  i  vore  Hjerter  min- 
des ham,  som  bragte  det  store  Offer  for  vor  Forlosning,  men 
den  bedste  Maade,  vi  kan  vise  vor  Taknemmelighed  paa,  er 

dog  denne,  at  vi  i  det  kommende  Aar  adlyder  hans  Befalin- 
ger, hvilke  ikke  er  svære. 
Sluttelig  ønsker  vi  alle  Bladets  Læsere  en  glædelig  Julefest. 

C. 


DEN  DANSKE  MISSION. 

ANKOMNE  MISSIONÆRER. 

Ældsterne  Robert  L.  Erickson,  Mt.  Pleasant,  Utah;  Lewis 
A.  Christensen,  Tremonton,  Utah;  Seth  Julius  Larsen,  Ca- 
nada, og  Peter  M.  Andersen,  Oasis,  Utah,  ankom  til  Køben- 
havn den  28.  November  1927  med  Dampskibet  »Oscar  II«. 
Vi  byder  dem  alle  hjertelig  velkommen  til  Arbejdet  i  Mis- 
sionen. 

BESKIKKELSE. 

Robert  L.  Erickson  og  Seth  Julius  Larsen  er  beskikket  til 
at  arbejde  i  Københavns  Distrikt.  Lewis  A.  Christensen  i  Aal- 
borg Distrikt  og  Peter  M.  Andersen  i  Aarhus  Distrikt. 

FORFLYTTELSE. 

Ældste  N.  Halvor  Madsen  er  forflyttet  fra  Aalborg  til  Ko- 
benhavns Distrikt.  Joseph  L.  Petersen, 

Missionspræsident. 


FORNUFTMÆSSIG  TEOLOGI. 

Af  Dr.  John  A.  Widtsoe  af  de  Tolvs  Raad. 

(Fortsat  fra  Side  3(38.) 
Det  harmonerer  kun  med  Indrømmelsen  af  Menneskets 
ubeskaarne  Handlefrihed,  at  det  er  en  frivillig  Sag  for  ethvert 
Medlem  at  bestemme  for  sig  selv,  enten  det  vil  antage  eller 
afslaa  et  Kald  til  at  udføre  dette  eller  hint  Arbejde  i  Kirken. 
At  En  i  sin  Levetid  udfører  i  det  mindste  een  Mission,  be- 
tragtes omtrent  som  det  tilvante  i  Kirken.  Der  er  ingen  be- 

stemt  Tidslængde  for  en  saadan  Mission,  men  i  Regelen  er 
den  af  to  eller  flere  Aars  Varighed.  Missionærerne  er  ikke 
alene  de  Medlemmer,  der  allerede  er  tillagt  Kirken,  behjælpe- 
lig, men  de  rejser  omkring  overalt  i  Verden  og  prædiker  det 
evige  Evangelium  for  enhver,  de  kommer  i  Berørelse  med, 
samt  indlemmer  saadanne  i  Kirken,  som  er  modtagelige  for 
Sandheden.  Hovedhensigten  med  Kirkens  Missionssystem  er, 
at  Evangeliet  skal  blive  forkyndt  for  hele  Menneskeslægten, 
saa  at  saa  vidt  muligt  ingen  skal  have  Anledning  til  at  frem- 
komme med  den  Undskyldning,  at  de  ikke  har  hørt  noget  an- 
gaaende  Evangeliet. 

Missionstjenesten  hjemme.  Hjemme  opofrer  hele  Kirken  sig 
til  Tjeneste  i  Hjemmemissionen.  Præstedømmets  Organisatio- 
ner saa  vel  som  Kirkens  Hjælpeorganisationer  udgør  et  Net- 
værk, i  hvilket  ethvert  Medlem  kan  indrulleres  til  aktiv  Tje- 
neste. Hjemmemissionarbejdet  omfatter  Menneskets  baade 
timelige  og  aandelige  Liv.  Kirkens  organiserede  Missions- 
system  tager  Hensyn  til  alt,  der  vedrører  Medlemmernes  Vel- 
færd, saasom  Forlystelser  for  Kirkens  yngre  Medlemmer,  de 
Ældres  hjemlige  Liv,  kort  sagt  alles  daglige  Pligter. 

For  det  fælles  bedste.  Kristi  Kirke  er  af  den  Beskaffenhed, 
at  den  hævder  og  værner  om  det,  der  tjener  til  fælles  bedste. 
Af  den  Grund  er  det,  at  den  vedligeholder  en  uophørlig  Mis- 
sionsaktivitet,  der  lig  Gement  sammenføjer  Kirkens  Medlem- 
mer som  et  solidt  Hele.  Kirken  stiller  sig  til  Tjeneste,  ikke  for 
Enkeltmand,  selv  ikke  for  Mængden,  men  for  alle. 

TEMPELCEREMONIERNE. 

Guds  Kirke  har  altid  udmærket  sig  ved  at  være  i  Besiddelse 
af  Templer,  i  hvilke  Evangeliets  helligste  Gerning  kan  ud- 
fores. Kirkens  Aktivitet  har  altid  saa  at  sige  knyttet  sig  til 
Templerne. 

Uddannelsen.  Enhver  bør  efter  bedste  Evne  bestræbe  sig  for 
at  erholde  Oplysning  angaaende  de  Læresætninger,  der  om- 
handler Menneskets  Herkomst,  dets  nuværende  Tilstand  samt 

dets  endelige  Skiebne;  thi  uden  Kundskab  desangaaende  er 
det  vanskeligt  tilfulde  og  med  Intelligens  at  rette  sig  efter 
Evangeliets  Love  og  Forordninger.  Derfor  er  der  draget  Om- 
sorg for,  at  Historien  vedrørende  Mennesket  om  »Begyndel- 
sen«, om  Nutiden  og  om  Fremtiden,  ja  lige  til  den  »sidste 
store  Dag«  —  kan  gentages  for  Kirkens  Medlemmer  saa  hyp- 
pigt, som  det  anses  for  at  være  nødvendigt  eller  tjenligt.  I 
Templerne  skænkes  denne  Belærelse  i  en  organiseret  og  kor- 
rekt Form,  for  at  den  ikke  skal  gaa  tabt  for  Menneskenes 
Børn.  Det  vil  sige:  Templerne  kan  betragtes  som  Opbevarings- 
steder for  Evangeliets  store  Sandheder.  Man  kan  ty  til  Her- 
rens Hus  for  at  opfriske  Erindringen  om  Læren,  der  betegner, 
hvor  Mennesket  hører  hjemme  i  Naturen. 

Begavelserne,  der  skænkes  Kirkens  Medlemmer  i  Temp- 
lerne, er  hovedsagelig  Belærelseskursus  i  den  Uddannelse,  der 
staar  i  Forbindelse  med  en  intelligent  Oplysning  angaaende 
saadanne  Emner  som:  Menneskets  Tilværelse,  førend  det  be- 
traadte  Jordelivets  Bane;  Historien  om  Jordens  Skabelse,  om 
vore  første  Forældre;  om  de  forskellige  evangeliske  Hushold- 
ninger, om  Betydningen  af  Jesu  Kristi  Forsoning,  om  Evan- 
geliets Gengivelse,  samt  en  Forklaring  om  de  Midler  og  den 
Fremgangsmaade,  hvorved  Glæde  her  paa  Jorden  og  Op- 
højelse i  Himmelen  kan  erholdes.  Enhver  Belærelsesmetode, 
man  til  nærværende  Tid  kender  noget  til,  anvendes  i  Temp- 
lerne i  den  Hensigt  at  faa  denne  herlige,  vidunderlige  Beret- 
ning saa  klart  og  tydeligt  fremstillet  som  muligt,  saa  at  den 
uudslettelig  indprentes  paa  Sindet  hos  enhver  Deltager.  I  det 
Øjemed  at  gore  Evangeliet  fra  Begyndelsen  til  Enden  letfatte- 
ligt, appellerer  man  til  enhver  Sans,  Mennesket  er  i  Besid- 
delse af;  og  muligvis  findes  der  intet  Sted  paa  Jorden,  hvor 
korrekt  pædagogisk  Undervisning  meddeles  nojagtigere  end  i 
Templerne. 

Symbolisk.  Mennesket  kender  naturligvis  ikke  til  disse 
Grundsandheders  inderste  Væsen;  nej,  dette  er  en  Umulighed 
for  Dødelige  at  begribe.  Vi  Mennesker  fatter  kun  det,  vi  for- 

medelst  vore  Sanser  formaar  at  begribe.  Og  hvad  vi  véd,  har 
vi  lært  ved  at  benytte  os  af  Symboler.  Skrevne  Bogstaver  er 
kun  Symboler,  der  repræsenterer  mægtige  Tanker,  som  ad 
denne  Vej  med  Lethed  kan  overføres  fra  Sind  til  Sind.  En 
storartet  Symbolik  paavirker  Mennesket  gennem  hele  Livet. 

Det  er  indlysende,  at  de  mægtige,  evige  Sandheder,  der  om- 
slutter alt,  Mennesket  er  eller  kan  haabe  at  blive,  ikke  kan 
bogstavelig  udtrykkes  i  Ord;  ejheller  forsøger  man  paa  i 
Templet  at  gøre  saa.  Tværtimod,  den  herlige  og  underbare 
Tempelgudstjeneste  er  i  Virkeligheden  en  ophøjet  Symbolik. 
Formedelst  Symboler,  der  betegnes  ved  Tale,  ved  Handlinger, 
ved  Farver  og  ved  Skikkelser,  opklares  for  Sindet  de  store 
Sandheder,  der  henhører  til  Menneskets  Historie. 

Pagter.  Under  Tempelgudstjenesten  erholder  de,  der  mod- 
tager deres  Begavelser,  speciel  Undervisning  med  Hensyn  til 
deres  Færd  som  Guds  Børn  paa  Jorden.  For  Eksempel:  Baade 
Mænd  og  Kvinder  (thi  i  Kristi  Kirke  findes  der  kun  en  Moral- 
standard for  begge  Køn)  modtager  her  Belærelse  om  Nødven- 
digheden af  at  holde  sig  moralsk  ren  og  ubesmittet  af  Synd; 
de  formanes  til  at  leve  i  Kydskhed;  til  at  modstaa  Selvisk- 
heden; til  at  være  dydige,  sandhedselskende  o.  s.  v.  De  be- 
læres endvidere  om,  at  de  maa  opofre  sig  selv  og  alt,  de  ejer, 
eller  kan  komme  til  at  eje,  for  Sandhedens  herlige  Sag,  samt 
være  behjælpelig  med  at  lære  deres  Medmennesker  det  evige 
Evangelium  at  kende,  saa  at  den  store,  oprindelige  Plan  kan 
udarbejdes  i  Overensstemmelse  med  Guds  Vilje.  De,  der  mod- 
tager deres  Eegavelser,  gør  til  Gengæld  Pagt  med  hverandre 
og  med  deres  Gud,  at  de  vil  overholde  de  Belærelser,  der  er 
bleven  dem  given,  og  sætte  dem  i  praktisk  Udøvelse  i  deres 
daglige  Liv.  Paa  denne  Maade  bliver  Menneskets  Livsvirk- 
somhed baade  aktiv  og  betydningsfuld.  Der  forklares  ogsaa, 
at  Ikkeopfy Idelsen  af  disse  Løfter  —  hvor  Kundskab  des- 
angaaende  er  bleven  skænket  —  vil  blive  straffet.  Som  alle- 
rede er  bleven  tydeliggjort,  er  dette  simpelthen  i  Overens- 
stemmelse med  Loven,  der  bestemmer  Straf  for  Ulydighed. 

Det  er  kun  ved  at  bruge  den  Kundskab,  man  har  erhvervet 
sig,  at  man  kan  erholde  større  Kundskab.  Hele  Tempelguds- 
tjenesten har  et  meget  logisk  Belæringssystem  til  Grundlag. 

Velsignelser.  Ved  Undervisningen  i  Templet  lægges  der 
Eftertryk  paa,  at  Velsignelser  vil  følge  dem,  der  annammer 
og  udøver  Sandheden,  og  som  lever  et  gudeligt  Liv  og  Lev- 
ned. Begavelsestjenesten  i  Templet  er  en  Velsignelse  i  Ordets 
fuldeste  Betydning.  Tanken  om  Straf  fremhæves  ikke  i  Temp- 
let i  samme  Forhold,  som  man  dvæler  ved  Muligheden  for 
Mennesket  at  erholde  store  og  herlige  Velsignelser,  formedelst 
en  intelligent  Lydighed  mod  de  Sandheder,  der  fra  Tid  til 
anden  skænkes  det.  (Fortsættes.) 

